Zamzani Abdul Wahab

Dato' Zamzani Abdul Wahab, (lahir 19 April 1970) lebih dikenali sebagai Chef Zam ialah seorang cef, pengacara televisyen dan personaliti media Malaysia.

Kehidupan awal
Chef Zam dilahirkan dan dibesarkan dj Kuala Terengganu yang mana beliau belajar memasak bersama ibunya sejak berusia 7 tahun. Beliau memperoleh diploma masakan dk Universiti Teknologi MARA (UiTM) pada 1993. Selepas itu, beliau bekerja sebagai cef di beberapa hotel sebelum melanjutkan ijazah sarjana Sains Bersekutu dalam Pengurusan Hotel-Restoran dan ijazah sarjana dalam Pengurusan Institusi/Restoran-Hotel di Universiti Johnson and Wales, AS. Chef Zam bekerja di New York selama tiga tahun. Beliau kemudian pulang ke Malaysia dan bekerja si Kolej KDU sejak 1998. Pada tahun 2003, beliau menerima biasiswa untuk belajar dalam ijazah sarjana dalam Pengurusan Hospitaliti dari Universiti Thames Valley, London. Selepas pulang dari London, Chef Zam kembali ke Malaysia dan kembali mengajar di Kolej KDU.

Beliau kini memegang jawatan sebagai Ketua Projek Khas di Sekolah Hospitaliti, Pelancongan & Seni Kulinari di kolej sama, kampus selama lebih 11 tahun.

Kerjaya
Beliau muncul dalam beberapa rancangan televisyen seperti Garam Gula, Citarasa Selebriti, Ole-ole Malaysia, Serimas...Selera Dunia, Aroma Selebriti, Chef Selebriti Realiti TV (Suria TV, Singapura) dan Sajian Ramadhan 2008. Beliau juga menjadi duta Philips.

Kehidupan peribadi
Chef Zam sebelum ini mempunyai berat badan 136 kg, telah turun kepada 76 kg selepas melakukan pembedahan bariatrik pada 2007.

Ibu beliau, Chik Minah meninggal dunia pada 26 September 2020 akibat pneumonia.

Rujukan

Pautan luar
 
 
 

Kelahiran 1970
Orang hidup
Orang Malaysia berketurunan Melayu
Muslim Malaysia
Orang dari Terengganu
Cef Malaysia
Pengacara televisyen Malaysia
Alumni Universiti Teknologi MARA
Selebriti internet Malaysia